Source: https://www.najpravo.sk/clanky/ministerstvo-promptne-reaguje-na-nalez-ustavneho-sudu-tykajuci-sa-446-oz.html
Timestamp: 2019-03-23 12:25:29+00:00
Document Index: 9193575

Matched Legal Cases: ['§ 446', '§ 446', 'čl. 12', 'čl. 20', 'čl. 12', 'čl. 20']

Ministerstvo promptne reaguje na nález Ústavného súdu týkajúci sa § 446 OZ | Články | Najprávo.sk - najlepší právny poradca
17.2. 2019, 11:17 | najpravo.sk
Ministerstvo spravodlivosti SR zverejnilo predbežnú informáciu k návrhu zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov.
Nálezom Ústavného súdu z 10. októbra 2018 (PL. ÚS 10/2016-53) bol vyslovený nesúlad ustanovenia § 446 zákona č. 40/1964 Zb. Občiansky zákonník v znení neskorších predpisov s čl. 12 ods.1 a čl. 20 ods. 1 Ústavy Slovenskej republiky.
K téme si prečítajte:
Cieľom návrhu zákona je zosúladenie súčasnej právnej úpravy náhrady škody spôsobenej protiprávnym konaním s čl. 12 ods. 1 a čl. 20 ods. 1 Ústavy Slovenskej republiky.
Súčasná právna úprava spôsobu výpočtu náhrady za stratu na zárobku sa výrazne odkláňa od všeobecne uplatňovanej zásady úpravy zodpovednosti za škodu, podľa ktorej sa uhrádza skutočná škoda a ušlý zisk a tým pádom neumožňuje poškodenému, ktorému vznikla škoda na zdraví a s tým súvisiaca strata na zárobku počas pracovnej neschopnosti, ale aj po jej skončení, domôcť sa náhrady škody v takom rozsahu, v akom mu skutočne vznikla. V záujme poskytnutia ochrany základnému právu vlastniť majetok je cieľom návrhu zákona zabezpečiť dorovnanie príjmu poškodeného do sumy, ktorú by zarobil, ak by nedošlo k spôsobeniu škody.